NGC 6822

Ο NGC 6822 ή Γαλαξίας του Μπάρναρντ, (γνωστός και με τις ονομασίες του από καταλόγους ως IC 4895, PGC 63616, DDO 209, Caldwell 57) είναι ραβδωτός ακανόνιστος γαλαξίας που βρίσκεται περίπου 1,6 εκατομμύριο έτη φωτός μακριά, στον αστερισμό Τοξότη. Είναι μέλος της Τοπικής ομάδας γαλαξιών και ανακαλύφθηκε από τον Αμερικανό αστρονόμο E.E. Μπάρναρντ το 1884, με τη βοήθεια ενός μικρού διοπτρικού τηλεσκοπίου 15 διαμέτρου εκατοστών. Είναι ένας από τους κοντινότερους γαλαξίες, παρόμοιος σε δομή και σύσταση με το Μικρό Νέφος του Μαγγελάνου. Οι διαστάσεις του είναι περίπου 7000 έτη φωτός.

 Ο Έντγουιν Χαμπλ έγραψε και δημοσίευσε το 1925 την ιστορικής σημασίας εργασία N.G.C. 6822, A Remote Stellar System (= «N.G.C. 6822, ένα απομακρυσμένο αστρικό σύστημα»), στην οποία δημοσιεύεται η ανακάλυψη 15 μεταβλητών αστέρων (11 εκ των οποίων ήταν κηφείδες). Ο Χαμπλ διερεύνησε επίσης την κατανομή των αστέρων του γαλαξία αυτού μέχρι φαινόμενο μέγεθος 19,4 και έδωσε φασματικά χαρακτηριστικά, λαμπρότητες και διαστάσεις για τα 5 φωτεινότερα διάχυτα νεφελώματά του (γιγάντιες περιοχές Η II), δίνοντας και έναν υπολογισμό του απόλυτου μεγέθους ολόκληρου του γαλαξία. Η ανίχνευση των 11 κηφείδων από τον Χαμπλ υπήρξε ένα ορόσημο για την αστρονομία, καθώς χρησιμοποιώντας τη σχέση περιόδου-λαμπρότητας ο διάσημος Αμερικανός αστρονόμος υπελόγισε την απόσταση του NGC 6822 από τη Γη σε περισσότερο από 700 χιλιάδες έτη φωτός. Ο γαλαξίας αυτός έγινε έτσι το πρώτο αστρικό σύστημα στην ιστορία πέρα από τα Νέφη του Μαγγελάνου του οποίου προσδιορίσθηκε η απόσταση με κάποια ακρίβεια. (Ο Χαμπλ συνέχισε με τον Μέγα Γαλαξία της Ανδρομέδας και τον Γαλαξία του Τριγώνου). Η απόσταση των 700.000 ετών φωτός ήταν πολύ μεγαλύτερη από τις διαστάσεις του Σύμπαντος όπως τις είχε υπολογίσει ο Χάρλοου Σάπλεϋ, δηλαδή 300.000 έτη φωτός. Με αυτή την εργασία του ο Χαμπλ έκρινε οριστικά τον νικητή στη «Μεγάλη δημόσια συζήτηση» ("Great Debate") του 1920 ανάμεσα στον Χέμπερ Κέρτις και τον Σάπλεϋ για το πόσο μεγάλο ήταν το Σύμπαν και ποια ήταν η φύση των αστρικών αυτών συστημάτων. Το 1977 ο Πωλ Χοτζ (Paul W. Hodge) ταυτοποίησε και άλλες περιοχές Η II στον NGC 6822, αυξάνοντας σε 16 τον αριθμό τους, ενώ σήμερα έχουν καταγραφεί περισσότερες από 150. Μέγα Νέφος του Μαγγελάνου - άλλος ένας ακανόνιστος γαλαξίας της Τοπικής Ομάδας Μικρό Νέφος του Μαγγελάνου - άλλος ένας ακανόνιστος γαλαξίας της Τοπικής Ομάδας Δεδομένα για το NGC 6822 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 6822 στο Aladin (Αγγλικά) και στο SkyView (Αγγλικά) Cannon, John M.; Walter, Fabian; Armus, Lee; Bendo, George J.; Calzetti, Daniela; Draine, Bruce T.; Engelbracht, Charles W.; Helou, George και άλλοι. (Δεκέμβριος 2006), «The Nature of Infrared Emission in the Local Group Dwarf Galaxy NGC 6822 as Revealed by Spitzer», The Astrophysical Journal 652 (2): 1170–1187, doi:10.1086/508341 Hubble, Edwin P. (Δεκέμβριος 1925), «NGC 6822, a remote stellar system», Astrophysics Journal 62: 409–433, doi:10.1086/142943 Karachentsev, I. D.; Karachentseva, V. E.; Hutchmeier, W. K.; Makarov, D. I. (Απρίλιος 2004), «A Catalog of Neighboring Galaxies», Astronomical Journal 127 (4): 2031–2068, doi:10.1086/382905 Karachentsev, I. D.; Kashibadze, O. G. (January 2006), «Masses of the local group and of the M81 group estimated from distortions in the local velocity field», Astrophysics 49 (1): 3–18, doi:10.1007/s10511-006-0002-6 Πολυμέσα σχετικά με το θέμα NGC 6822 στο Wikimedia Commons «Ο μικρός αλλά σκληροτράχηλος γείτονας του Γαλαξία μας — Δελτίο τύπου του ESO